Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista annetun neuvoston direktiivin 96/53/EY muuttamisesta /* SEK/2001/1571 lopull. - COD 2000/0060 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi tiettyjen yhteisössä liikkuvien tieliikenteen ajoneuvojen suurimmista kansallisessa ja kansainvälisessä liikenteessä sallituista mitoista ja suurimmista kansainvälisessä liikenteessä sallituista painoista annetun neuvoston direktiivin 96/53/EY muuttamisesta 1. TAUSTAA >TAULUKON PAIKKA> 2. KOMISSION EHDOTUKSEN TAVOITE Direktiiviehdotuksen tarkoituksena on yhdenmukaistaa linja-autojen enimmäispituudet EU:ssa. Ehdotus on sopusoinnussa yhtenäismarkkinoiden luomista koskevan tavoitteen kanssa, sillä tuloksena ovat yhtenäiset säännöt, joita sovelletaan linja-autoihin koko unionin alueella. Ehdotuksen tavoitteena on laajentaa ajoneuvojen suurimpia sallittuja mittoja ja painoja koskevan direktiivin 96/53/EY [1] soveltamisala koskemaan kaikkien EU:n alueella liikennöivien linja-autojen pituutta. [1] EYVL L 235, 17.9.1996, s. 59. 3. HUOMAUTUKSET YHTEISESTÄ KANNASTA 3.1 Yleiset huomautukset Komissio on tyytyväinen siitä, että neuvoston vahvistama yhteinen kanta noudattelee suurelta osin komission alkuperäistä ehdotusta. Yhteinen kanta on oikeudenmukainen ja tasapainoinen kompromissi. 3.2 Euroopan parlamentin ensimmäisessä käsittelyssä ehdottamat tarkistukset Euroopan parlamentti ehdotti ensimmäisessä käsittelyssä ehdotukseen yhteensä kolmea tarkistusta. Tarkistukset koskevat seuraavia seikkoja: - nk. saavutettujen oikeuksien soveltamisajan jatkaminen sellaisten linja-autojen osalta, jotka eivät ole täytä direktiivin vaatimuksia ennen vuotta 2015 (tarkistus 1) - kaksiakselisten linja-autojen enimmäispituuden pidentäminen 13,5 metriin (tarkistus 2) - - nilvellinja-autojen pituuden pidentäminen 18,75 metriin (tarkistus 6) Euroopan parlamentin tarkistukset 2 ja 6 on sisällytetty yhteiseen kantaan. Tarkistus 1 on hyväksytty periaatteessa, sillä yhteisessä kannassa pidennetään saavutettujen oikeuksien soveltamista entisestään. Komissio on hyväksynyt tarkistuksen 1. 3.3 Neuvoston lisäämät uudet säännökset Yhteiseen kantaan on lisätty seuraavat huomattavat muutokset komission ehdotukseen verrattuna: - Yhteiseen kantaan on lisätty uusi 1 artiklan 3 kohta, jossa suljetaan direktiivin soveltamisalan ulkopuolelle sellaiset linja-autot, joissa on enemmän kuin yksi nivelosa. Komissio katsoo, että tämä säännös selkeyttää tekstiä, mutta ei kuitenkaan muuta sen sisältöä. - Saavutettujen oikeuksien soveltamisen määräaikaa on pidennetty entisestä niin, että se on nyt 31. joulukuuta 2020 alkuperäisessä ehdotuksessa säädetyn 31. joulukuuta 2009 sijasta. Komissio hyväksyy pidemmän siirtymäajan, joka on perusteltua ottaen huomioon linja-autojen käyttöiän. - Liitteessä I oleva kohta 1.5 a on muutettu niin, että siinä kuvaillaan nyt uudenlainen ohjattavuustesti, joka 15 metrin pituisten linja-autojen on läpäistävä. Tämä vastaa uusia ohjattavuuskriteereitä, jotka jäsenvaltiot ovat hyväksyneet osana YK:n talouskomission teknisiä eritelmiä, ja näin ollen komissio hyväksyy uuden säännöksen. - Säädökseen on lisätty uusi 8 a artikla, jossa nimetyille jäsenvaltioille myönnetään kolmen vuoden siirtymäaika hyväksyä alueellaan käyttöön 15 metrin pituiset linja-autot, jotka eivät täytä tarkistettuja ohjattavuutta koskevia vaatimuksia. Komissio hyväksyy tämän säännöksen, jotta kyseiset jäsenvaltiot saavat aikaa mukauttaa tieinfrastruktuuriaan. - Uudessa 10 a artiklassa komissio velvoitetaan toteuttamaan tutkimus vieläkin tiukemman ohjattavuustestin toteutettavuudesta. Komissio hyväksyy säännöksen, sillä se antaa mahdollisuuden parantaa direktiiviä myöhemmin. 4. PÄÄTELMÄT Komissio tukee yhteistä kantaa, joka on merkittävä askel kohti ajoneuvojen mittojen ja painojen täydellistä yhdenmukaistamista EU:ssa. Näin ollen komissio antaa yhteisestä kannasta myönteisen lausunnon.